《师正二哥正三哥以诗贺雨次韵为谢》
宋代·晁公溯

汉家用牧守，斗酒得西凉。
圣朝盖不然，事举或言扬。
顾我误见收，分符来一方。
深知舜门辟，远见禹迹茫。
春秋祀百神，芒芒降嘉觞。
昨者为旱祷，紫檀烛神光。
高天忽飞雨，未彻金炉香。
润得三晶林，获待九秋霜。
敬归慈姥泉，导以旂旐央。
天功及帝力，与尔俱敢忘。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。